CELEX: 62012CA0282
Language: lt
Date: 2013-10-03 00:00:00
Title: Byla C-282/12: 2013 m. spalio 3 d. Teisingumo Teismo (ketvirtoji kolegija) sprendimas byloje ( Tribunal Central Administrativo Sul (Portugalija) prašymas priimti prejudicinį sprendimą) ITELCAR — Automóveis de Aluguer Lda prieš Fazenda Pública (Laisvas kapitalo judėjimas — Mokesčių teisės aktai — Pelno mokestis — Palūkanos, kurias bendrovė rezidentė moka kaip atlygį už trečiojoje valstybėje įsteigtos bendrovės paskolintas lėšas — „Specialių ryšių“ tarp šių bendrovių buvimas — „Plonosios kapitalizacijos“ taisyklės — Negalėjimas atskaityti palūkanų, sumokėtų už per didele laikomą įsiskolinimo dalį — Galimybė atskaityti tais atvejais, kai palūkanos mokamos nacionalinėje teritorijoje įsteigtai bendrovei — Sukčiavimas mokesčių srityje ir mokesčių vengimas — Visiškai dirbtini sandoriai — Sąžiningos konkurencijos sąlygos — Proporcingumas)

23.11.2013   
            
            
               LT
            
            
               Europos Sąjungos oficialusis leidinys
            
            
               C 344/30
            
         2013 m. spalio 3 d. Teisingumo Teismo (ketvirtoji kolegija) sprendimas byloje (Tribunal Central Administrativo Sul (Portugalija) prašymas priimti prejudicinį sprendimą) ITELCAR — Automóveis de Aluguer Lda prieš Fazenda Pública
   
   (Byla C-282/12) (1)
   
   (Laisvas kapitalo judėjimas - Mokesčių teisės aktai - Pelno mokestis - Palūkanos, kurias bendrovė rezidentė moka kaip atlygį už trečiojoje valstybėje įsteigtos bendrovės paskolintas lėšas - „Specialių ryšių“ tarp šių bendrovių buvimas - „Plonosios kapitalizacijos“ taisyklės - Negalėjimas atskaityti palūkanų, sumokėtų už per didele laikomą įsiskolinimo dalį - Galimybė atskaityti tais atvejais, kai palūkanos mokamos nacionalinėje teritorijoje įsteigtai bendrovei - Sukčiavimas mokesčių srityje ir mokesčių vengimas - Visiškai dirbtini sandoriai - Sąžiningos konkurencijos sąlygos - Proporcingumas)
   2013/C 344/51
   Proceso kalba: portugalų
   
      Prašymą priimti prejudicinį sprendimą pateikęs teismas
   
   
      Tribunal Central Administrativo Sul
   
   
      Šalys pagrindinėje byloje
   
   
      Ieškovė: ITELCAR — Automóveis de Aluguer Lda
   
   
      Atsakovė: Fazenda Pública
   
   
      Dalykas
   
   Prašymas priimti prejudicinį sprendimą — Tribunal Central Administrativo Sul — Portugalija — SESV 63 ir 65 straipsnių išaiškinimas — Mokesčių teisės aktai — Pelno mokestis — Paskolos palūkanų atskaita — Nacionalinės teisės normos, kuriomis numatyta atskaita, kai turimas per didelis įsiskolinimas nacionalinėje teritorijoje įsteigtai bendrovei, bet ji draudžiama, kai per daug įsiskolinta trečiojoje valstybėje įsteigtai bendrovei
   
      Rezoliucinė dalis
   
   EB 56 straipsnis turi būti aiškinamas taip, kad juo draudžiamos valstybės teisės normos, pagal kurias apskaičiuojant apmokestinamąjį pelną neleidžiama kaip sąnaudų atskaityti palūkanų, susijusių su per didele laikoma įsiskolinimo dalimi, kurias bendrovė rezidentė sumoka paskolą suteikusiai trečiojoje valstybėje įsteigtai bendrovei, su kuria ją sieja specialūs ryšiai, nors tokias palūkanas leidžiama atskaityti, kai jos mokamos paskolą suteikusiai bendrovei rezidentei, su kuria paskolą gavusią bendrovę sieja tokie ryšiai, kai tuo atveju, jei paskolą suteikusi trečiojoje valstybėje įregistruota bendrovė neturi paskolą gavusios bendrovės kapitalo dalies, šiomis teisės normomis vis dėlto preziumuojama, kad bet koks pastarosios įsiskolinimas yra sandorio, kuriuo siekiama išvengti įprastai mokėtino mokesčio, dalis arba kai šios teisės normos neleidžia iš anksto pakankamai tiksliai nustatyti jų taikymo srities.
   
      (1)  OL C 250, 2012 8 18.